钦定古今图书集成/明伦汇编/人事典/第014卷 > 《释名》 > 《释形体》
## 钦定古今图书集成/明伦汇编/人事典/第014卷 > 《释名》 > 《释形体》

口空也。

颊，夹也，两旁称也。亦取挟敛食物也。

舌泄也。舒泄所当言也。

《颐》，养也。动于下，止于上，上下咀物，以养人也。

《辅车》，其骨强，所以辅持口也。或曰牙车，牙所载也。或
曰颔，颔，含也，口含物之车也。或曰颊车，亦所以载物
也。或曰“鼸车”，鼸鼠之食积于颊，人食似之，故取名也。
凡系于车，皆取在下载上物也。

唇缘也。口之缘也。

吻，免也，入之则碎，出则免也。又取抆也，漱唾所出，恒
加抆拭，因以为名也。

舌卷也。可以卷制食物，使不落也。《鼻下》曰“立人。”取立
于鼻下，狭而长，似人立也。

口下曰“承浆。”浆，水也。

咽：咽物也。

在颐缨理之中也。青徐谓之“脰”，物投其中，受而下
之也。又谓之“嗌。”气所流通，厄要之处也。

胡，互也。在咽下垂，能敛互物也。